 Bachelet yavuze ati: Gutera ubwoba bwo gukurikirana abagize ako kanama kubera igikorwa bakoze babisabwe nakanama ka Onu kajejwe agateka ka zina muntu - kamwe mu bigize ishirahamwe mpuzamakungu Onu - birababaje bikaba bikwiye ko basokora ubu nyene. Ahavuye isanamu, Getty Images Insiguro yisanamu, Doudou Diène, umukuru wakanama kajejwe amatohoza ku gateka ka zina muntu mu Burundi, ntabonwa neza na leta yico gihugu Yongeyeko ko ati: Hanyuma kwifatira mu gahanga umukuru wako kanama kajejwe amatohoza, Doudou Diène, bamugereranya nuwugira urudandaza rwabaja, ni ibiterasoni. Inyishu zo gutyoza ku vyatohojwe nakanama kajejwe amatohoza, hamwe kubandanya kukagiriza ko gakorera abandi bantu bakinyegeje inyuma, hamwe nuko reta yananiwe gutorera inyishu ivyo ako kanama kabonye, birahanwa. Kuva habaye igikorwa co kugerageza gutembagaza ubutegetsi mu Burundi mu 2015, leta yico gihugu ibandanya kwagiriza ibihugu ninzego zimwe mpuzamakungu kuba biri inyuma yico yita guhindura inzego mu Burundi. 